Giskana to przynośny zbiornik na woda, wykōnany nojczyńści s blachy abo ze sztucznygo tworzywa, przeznaczōny do podlewanio zielinōw. Ksztołt giskany je podany na walec ô podstawie elyptyczny, s pōłkolistym hynklym s wierchu. S boku, przi podstawie przimocowano je kōńcōwka, biygnōnca na sztyjc na wiyrch a słōżōnco do podlewanio. Jeji ksztołt je podany na mocno wydużōny ściynty stożek, zakōńczōny cedzitym. Mo uōno za zadaniy rozdzielić mocny strōmiyń wody, tak coby fest nie gichło a niy wypłōkiwoł uōn gleby i niy tworzōł zagłymbiyń we zolu. Głōwny zbiornik giskany a tyż wydużōno kōńcōwka tworzōm ukłod połōnczōnych naczyń. Podlewaniy ôdbywa sie bez przechylaniy giskany we strōna kōńcōwki, co powoduje podniysiyniy we nij poźōmu wody a powstaniy ciśniynio, dziynki kerymu woda wypływo bez cedzitko. Gōrno powierzchnio giskany je zwykle tajlowo zawarto ôd strōny yndōngu, tak coby zapobiegnōnć wylewaniu sie wody przi przechylaniu. We myńszych giskanach s sztucznych tworzyw czynsto zawarto je cołko gōrno powierzchnio, we kerej pozostawiōny zostowo jedziniy moły ôkrōngły ôtwōr do filowanio. Ôbiyntość giskanōw waho sie we granicach ôd kilku do kilkudziesiyńciu litrōw.